**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

z ... 2019,

**ktorým sa mení a dopĺňa zákon Národnej rady Slovenskej republiky č. 363/2011 Z. z. o rozsahu   
a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov.**

Národná rada Slovenskej republiky sa uzniesla na tomto zákone**:**

**Čl. I**

Zákon Národnej rady Slovenskej republiky č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov sa mení a dopĺňa takto:

1. V § 87a v odseku 1 sa na konci pripájajú slová: „ak zákon neustanovuje inak.“.
2. V 87a sa vkladá odsek 2, ktorý znie:

„(2) Zdravotná poisťovňa uhradí lieky, zdravotnícke pomôcky a dietetické potraviny v plnej výške poistencovi, ktorý k prvému dňu kalendárneho štvrťroka

a) nedovŕšil šesť rokov veku,

b) nedovŕšil dvanásť rokov veku a ktorý je držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom alebo

c) je poberateľom invalidného dôchodku alebo starobného dôchodku.“.

Doterajšie odseky 2 až 5 sa prečíslujú na 3 až 6.

1. Odsek 6 znie:

„(6) Limit spoluúčasti vo výške

a) 12 eur sa vzťahuje na poistenca, ktorý je k prvému dňu kalendárneho štvrťroka

1. invalidného výsluhového dôchodku6) alebo

2. invalidný a nevznikol mu nárok na invalidný dôchodok,5)

b) 30 eur sa vzťahuje na poistenca, ktorý k prvému dňu kalendárneho štvrťroka

1. je poberateľom dôchodku z výsluhového zabezpečenia policajtov a vojakov6) vo veku ustanovenom na vznik nároku na starobný dôchodok, dôchodku z iného členského štátu, Nórska, Lichtenštajnska, Islandu, Švajčiarska, ak nie je poistený   
v tomto štáte, nie je poberateľom dôchodku z tretieho štátu alebo

2. dovŕšil dôchodkový vek a nevznikol mu nárok na starobný dôchodok,

3. je poberateľom predčasného dôchodku a nevznikol mu nárok na starobný dôchodok.“.

**Čl. II.**

Tento zákon nadobúda účinnosť dňom 1. januára 2020.